b'\n_START_ARTICLE_\nClyde Cessna\n_START_SECTION_\nTidlige \xc3\xa5r\n_START_PARAGRAPH_\nClyde Vernon Cessna ble f\xc3\xb8dt i Hawthorne, Iowa, 5. desember 1879. Cessnas familie var av fransk og tysk herkomst. Da han var to \xc3\xa5r gammel flyttet hans familie til distriktet Rago i Kingman County Kansas ved Chikaskia-elven. I guttedagene brukte han sin oppfinnsomhet og selvl\xc3\xa6rte mekaniske ferdigheter til \xc3\xa5 forbedre landbruksmaskiner og \xc3\xa5 utvikle nye dyrkingsmetoder. Han ble senere en suksessrik bilforhandler i Enid, Oklahoma._NEWLINE_Clydes interesse for flyvning begynte i 1910 etter \xc3\xa5 ha sett en flyoppvisning i Kansas. Det var denne utstillingen som inspirerte ham til \xc3\xa5 forf\xc3\xb8lge en karriere i luftfarten. For \xc3\xa5 kunne realisere sin interesse for luftfart forlot Clyde Oklahoma og flyttet til New York hvor han arbeidet en kort periode ved Queen Aeroplane Company. Her l\xc3\xa6rte han f\xc3\xb8rst om konstruksjon av fly.\n_START_SECTION_\nMidtveis i karrieren\n_START_PARAGRAPH_\nEtter suksessen med Silverwing sluttet Cessna sitt arbeide i bilindustrien for \xc3\xa5 forf\xc3\xb8lge luftfartsinteressene. Mellom 1912 og 1915 utviklet Cessna flere nye fly, alle drevet med Anzani 6-sylindret 40-60 Hk motor. I l\xc3\xb8pet av denne tiden fl\xc3\xb8y Clyde ofte sitt fly p\xc3\xa5 ferie og til arrangementer som messer og utstillinger. Det viste seg \xc3\xa5 v\xc3\xa6re innbringende, da han kunne tilby rundflyvninger._NEWLINE_I 1916 kj\xc3\xb8pte Clyde en ledig bygning for \xc3\xa5 begynne \xc3\xa5 bygge et nytt fly til en utstilling i 1917. Hans hadde et todelt form\xc3\xa5l, da han ogs\xc3\xa5 begynte en flyskole med fem pilotelever. Men da USA erkl\xc3\xa6rte krig i april 1917, stoppet det opp. Han vendte tilbake til sitt gamle hjem i n\xc3\xa6rheten av Rago, Kansas, hvor han gjenopptok sitt arbeide p\xc3\xa5 familiens g\xc3\xa5rd.\n_START_SECTION_\nTravel Air Manufacturing Company\n_START_PARAGRAPH_\nI \xc3\xa5rene etter f\xc3\xb8rste verdenskrig \xc3\xb8kte den offentlige interesse for privat flyvning, noe som f\xc3\xb8rte til at Cessna i 1925, sammen med Walter Beech og Lloyd Stearmann dannet Travel Air Manufacturing Company i Wichita, Kansas. Under Cessnas presidentskap, ble selskapet snart en av de ledende amerikanske flyprodusenter. Denne suksessen kunne tilskrives Cessnas avanserte konstruksjon med fly som oppn\xc3\xa5dde internasjonal anerkjennelse ved \xc3\xa5 sette en rekke hastighets- og distanserekorder. Etter to \xc3\xa5r forlot Cessna selskapet med planer om \xc3\xa5 starte sitt eget firma, p\xc3\xa5 grunn av tvister med sine partnere over monoplan versus biplan.\n_START_SECTION_\nCessna Aircraft Corporation\n_START_PARAGRAPH_\nDen 7. september 1927 dannet Cessna og luftfartsentrepren\xc3\xb8r Victor Roos Cessna-Roos Aircraft. Roos forlot samarbeidet etter bare en m\xc3\xa5ned, solgte sin del til Cessna, og selskapet skiftet navn til Cessna Aircraft Corporation i desember. I siste del av 1927 arbeidet Cessna med \xc3\xa5 konstruere og bygge et effektivt monoplan. Cessna Model AW ble ferdigstilt i slutten av 1927._NEWLINE_Til tross for suksessen med nye modeller, f\xc3\xb8rte den Store Depresjonen til en katastrofal nedgang i flysalget. En konkursbegj\xc3\xa6ing ble innlevert i 1931. I 1934 gjen\xc3\xa5pnet Cessna sin fabrikk i Wichita som han solgte til sin nev\xc3\xb8, flyingeni\xc3\xb8r Dwane Wallace og hans bror, advokat Dwight Wallace i 1936.\n_START_SECTION_\nDe senere \xc3\xa5r\n_START_PARAGRAPH_\nEtter salget av Cessna Aircraft Corporation vendte Cessna tilbake til et liv i landbruket. Han bygde dieseltraktor og dammer for lokale b\xc3\xb8nder. P\xc3\xa5 Dwanes oppfordring deltok han i selskapet, for det meste ved spesielle anledninger, men holdt seg borte fra den daglige virksomheten.\n_START_SECTION_\nEtterm\xc3\xa6le\n_START_PARAGRAPH_\nHan ble posthumt innlemmet i National Aviation Hall of Fame i 1978, og ble rangert som nummer 27 p\xc3\xa5 tidsskriftet Flyings liste over 51 Heroes of Aviation i 2013.'